DVG – skúšobný poriadok vodných prác 04-2017
(Nemecký zväz športových klubov úžitkových psov)
C-Diplom (250 bodov)
Zúčastniť sa môže pes od 18 mesiacov.
Pre C-Diplom je potrebné nasledovné vybavenie:
· 2 člny
· značenie na 25 a 50 metrov
· záchranný kruh
· človek v tiesni a osoba v bezvedomí
· pádlo
C1: Prinesenie záchranného kruhu topiacemu, pes štartuje z pevniny, 25 metrov (50 bodov)
Lodivod odvezie pomocníka, ktorý sa má ocitnúť v núdzi, cca 25 metrov od brehu. Rozhodca na brehu dá pomocníkovi znamenie ku skoku. Pomocník v priebehu skoku kričí. Čln sa vzdiali ďalej od brehu. Na znamenie rozhodcu hodí psovod do vody záchranný kruh (prípadne dá psovod záchranný kruh psovi vo vode hlbokej po kolena a dá mu povel k záchrane topiaceho sa. Pes uchopí kruh za povraz. Topiaci predstiera paniku tým, že pohybuje rukami a kričí, nikdy však meno psa. Pes sa otočí a dotiahne pomocníka s pomocou záchranného kruhu späť k brehu
C2: Aportovanie pádla, pes štartuje z člnu, 15 metrov (50 bodov)
Lodivod, pomocník, rozhodca a psovod so psom v člne s pádlom sa plavia k značke 25 metrov. Tam dá rozhodca pomocníkovi pokyn, aby nechal pádlo spadnúť z cca metrovej výšky do vody. Čln sa plaví ešte 10 metrov a zastaví sa. Až v momente, keď čln stojí, štartuje pes. Pes pritiahne pádlo späť k člnu. Najprv sa vytiahne do člnu pádlo, potom pes.
C3: Vlečenie plávajúceho člnu, pes štartuje z pevniny,  25 metrov (50 bodov)
Lodivod pláva k značke 25 metrov a ľahne si na plocho na dno tak, aby ho pes nevidel. Na prove člnu je upevnené trojmetrové lano (najmenej 12 mm silné). Lano položí pomocní cez okraj lode na prov tak, aby sa jeho koniec dotýkal hladiny. Psovod a pes zaujímajú východziu pozíciu. Rozhodca dá psovodovi znamenie ku štartu, ten dá povel psovi k aportu člnu. Pes pritiahne čln ku brehu. 


C4: Záchrana topiaceho sa na vzdialenosť 25 metrov, pes štartuje z pevniny (50 bodov)
Pomocník pláva s lodivodom k značke 25 metrov. Psovod so psom zaujmú východziu pozíciu. Ako náhle čln dosiahne značky 25 metrov, dá rozhodca pomocníkovi znamenie ku skoku do vody. Pomocník pri zoskoku kričí, súčasne dá psovod psovi povel k záchrane topiaceho sa. Čln pláva ku značke 50 metrov a čaká. Topiaci sa predstiera paniku tým, že pohybuje rukami a kričí, nesmie však volať psa jeho menom. V momente keď dopláva pes k pomocníkovi, ten sa chytí postroja . Pes pritiahne pomocníka, ktorý teraz leží na chrbte, späť ku brehu.

C5: Záchrana ležiacej nehybnej osoby, pes štartuje z člna, 15 metrov  (50 bodov)
Lodivod, pomocník, rozhodca a psovod so psom sa plavia v člne ku značke 25 metrov. Čln pláva rovnobežne s brehom, okolo značky 25 metrov. Tam dá rozhodca v člne pomocníkovi znamenie, aby spadol cez palubu. Čln pláva ešte cca 15 metrov ďalej a zastaví sa. Tu dá psovod psovi povel k záchrane nehybnej, na chrbte ležiacej osoby. Pes uchopí osobu za predlaktie alebo za ruku a pritiahne ju späť k člnu. Osoba bude vytiahnutá do člnu, potom pes. 
